การเดินทางบนโครงข่ายของกระทรวงคมนาคม รวม 5 วัน มีผู้ใช้บริการระบบขนส่งสาธารณะต่ำกว่าเป้าหมาย
กระทรวงคมนาคม บูรณาการการดำเนินงาน ร่วมกับหน่วยงานที่เกี่ยวข้องทุกภาคส่วน เพื่ออำนวยความสะดวกให้ประชาชนสามารถเดินทางกลับภูมิลำเนาและท่องเที่ยวในช่วงวันหยุดเทศกาลสงกรานต์ 2564 ตามมาตรการของกระทรวงฯ “เดินทางสะดวก  ปลอดภัย ห่างไกล COVID” เน้นย้ำให้ใส่ใจตนเอง ใส่ใจผู้อื่นและใส่ใจประชาชน รวมทั้งให้เจ้าหน้าที่ผู้ปฏิบัติงานและผู้โดยสารปฏิบัติตามมาตรการของกระทรวงสาธารณสุขอย่างเคร่งครัด โดยข้อมูลสะสมของวันที่ 10 - 14 เมษายน 2564 มีผู้ใช้บริการขนส่งสาธารณะกว่า 4.52 ล้านคน ต่ำกว่าประมาณการร้อยละ 35.86 มีปริมาณการจราจรเข้า - ออกกรุงเทพฯ กว่า 7.87 ล้านคัน ต่ำกว่าประมาณการร้อยละ 30.22 ขณะที่มีสถิติการเกิดอุบัติเหตุบนโครงข่ายของกระทรวงคมนาคม  จำนวน 856 ครั้ง มีผู้เสียชีวิต 107 ราย บาดเจ็บ 837 ราย สาเหตุหลักของอุบัติเหตุส่วนใหญ่เกิดจากการขับรถเร็วเกินกว่าที่กฎหมายกำหนดส่วนการเตรียมความพร้อมของระบบขนส่งสาธารณะทุกประเภท ณ วันที่ 14  เมษายน 2564 สามารถรองรับการเดินทางของประชาชนได้อย่างเพียงพอ ไม่มีผู้โดยสารตกค้างและการตรวจความพร้อมของรถโดยสารสาธารณะ ณ จุดตรวจความพร้อม 207 จุด จำนวน 45,842 คัน พบข้อบกพร่อง 3 คัน ได้สั่งเปลี่ยนยานพาหนะแล้ว  ส่วนความพร้อมของท่าเรือ/แพ 163 แห่ง ไม่พบข้อบกพร่อง สำหรับการปฏิบัติงานของพนักงานขับรถ เจ้าหน้าที่รถไฟ รถไฟฟ้าและผู้ประจำเรือไม่พบว่ามีการดื่มแอลกอฮอล์หรือใช้สารเสพติดประชาชนผู้ใช้รถใช้ถนน สามารถประสานเจ้าหน้าที่ด้านการเดินทาง ช่วยเหลือผู้ประสบอุบัติเหตุและรับเรื่องข้อร้องเรียนต่างๆ ได้ที่ศูนย์ปฏิบัติการความปลอดภัยคมนาคม โทร. 1356 ศูนย์คุ้มครองผู้โดยสารรถสาธารณะ โทร. 1584 ศูนย์บัญชาการกรมทางหลวง โทร. 1586 และศูนย์ความปลอดภัยกรมทางหลวงชนบท โทร. 1146